অবশেষে মেসির হাতে ব্যালন ডি’অর
৩ ডিসেম্বর ২০১৯, মঙ্গলবার
প্রকাশিত: ০২:৫৭ আপডেট: ০৯:২২
পর্তুগিজ তারকা ক্রিস্টিয়ানো রোনালদো ও ডাচ ডিফেন্ডার ভার্জিল ফন ডাইককে হারিয়ে এ বছরের ব্যালন ডি’অর জিতেছেন লিওনেল মেসি। রেকর্ড ষষ্ঠবারের মতো পুরস্কারটি জিতলেন আর্জেন্টাইন তারকা।
নানা গুঞ্জন শেষে প্যারিসে সোমবার এক জমকালো অনুষ্ঠানে মেসির হাতে তুলে দেওয়া হয় ফরাসি সাময়িকী ‘ফ্রান্স ফুটবল’ –এর পুরস্কারটি, ব্যালন ডি’অর ২০১৯।
বরাবরের মতো গত মৌসুমটাও দারুণ কাটে বার্সা অধিনায়ক মেসির। বার্সেলোনাকে লা লিগা জেতাতে রাখেন গুরুত্বপূর্ণ ভূমিকা। কাতালান ক্লাবটির চ্যাম্পিয়ন্স লিগের সেমি-ফাইনালে ও কোপা দেল রের ফাইনালে ওঠাতেও বড় অবদান ছিল আর্জেন্টাইন তারকার।
লা লিগায় সর্বোচ্চ ৩৬ গোল করে একই সঙ্গে জিতে নেন পিচিচি ট্রফি ও ইউরোপিয়ান গোল্ডেন শু। চ্যাম্পিয়ন্স লিগে করেন সর্বোচ্চ ১২ গোল। ক্লাব ও জাতীয় দলের হয়ে গেল মৌসুমে সব প্রতিযোগিতা মিলিয়ে ৫৮ ম্যাচ খেলে ৫৪ গোল করেন মেসি।
এদিকে চলতি মৌসুমের শুরুতে চোটের কারণে বেশ কয়েক ম্যাচ বাইরে ছিলেন তিনি। তবে মাঠে ফিরে এরই মধ্যে সাফল্য পেতে শুরু করেছেন বার্সেলোনা অধিনায়ক। আসরে এখন পর্যন্ত করেছেন সর্বোচ্চ ৯ গোল। সতীর্থদের দিয়ে করিয়েছেন পাঁচটি।
‘এল ক্ল্যাসিকো’ থেকে ছিটকে গেলেন হ্যাজার্ড!
১ হাজার টাকায় দেখা যাবে বিপিএলের উদ্বোধনী অনুষ্ঠান
রংপুরকে জেতাতে চান তাসকিন
অবশেষে এসএ গেমসে জিতলেন জামাল ভূঁইয়ারা